stanford-oval/wikipedia huggingface dataset:
Merja Mähkä

| Merja Mähkä> Henkilötiedot |
| --- | --- |
Syntynyt: 1977 (ikä 47–48)
Kansalaisuus:  Suomi
Ammatti:  sijoittaja, tietokirjailija, yrittäjä ja kolumnisti
Kirjailija
Kirjallinen suuntaus: tietokirjallisuus
Aiheesta muualla
Kotisivut
Löydä lisää kirjailijoitaKirjallisuuden teemasivulta
Merja Mähkä (s. 1977) on sijoittaja, tietokirjailija, yrittäjä, kolumnisti, sijoitusbloggaaja, somevaikuttaja ja podcastaaja. Mähkä tunnetaan erityisesti kolumneistaan ja Sijoituskaverit-podcastistaan, jota hän tekee sijoittaja Julia Thurénin kanssa. Sijoituskaverit on erityisesti rahaan ja sijoittamiseen keskittyvä podcast.
Mähkän missiona on saada kaikki naiset ryhtymään sijoittajiksi.
Ura

Mähkä on työskennellyt uransa alussa toimittajana Iltalehdellä ja Ilta-Sanomilla.
Mähkä on toiminut kolumnistina Helsingin Sanomille ja Iltalehdelle. Hänen kolumninsa käsittelevät ensisijaisesti kansantajuisia sijoitusvinkkejä sekä auttavat ymmärtämään maailmantaloutta ja rohkaisevat madaltamaan kynnystä aloittaa sijoittamaan ilman isoja alkupääomia.
Mähkä on viestintätoimistoyrittäjä, minkä lisäksi hän on työskennellyt viestintäkonsulttina Ellun Kanat Oy:ssä.
Tausta

Merja Mähkä on syntynyt vuonna 1977. Hän on lapsena asunut Keikyässä, ja valmistunut ylioppilaaksi Kiikan lukiosta vuonna 1996. Nykyään Mähkä asuu puolisonsa ja lastensa kanssa Helsingissä.
Mähkä on koulutukseltaan sosiaalitieteiden, median ja viestinnän maisteri, hän on opiskellut Helsingin yliopistossa 1996–2005.
Teokset > Tietokirjat

Ihanasti hukassa ja miten sieltä pääsee pois, 2012 Tammi ISBN 978-951-31-6684-7
Mitä tapahtuu huomenna viestinnälle, osa 2, 2015 Ellun Kanat ISBN
Sijoittajaksi 7 päivässä, 2019 Alma Talent (kirjoitettu yhdessä Unna Lehtipuun kanssa) ISBN 9789521436406
Rahastokirja vasta-alkajille (ja niille jotka haluavat päästä sijoittamisessa helpolla), 2021 ISBN 9789521445088
Jonathan David

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jonathan Christian David
Syntymäaika: 14. tammikuuta 2000 (ikä 25)
Syntymäpaikka: Brooklyn, Yhdysvallat
Pelipaikka: hyökkääjä
Pituus: 178 cm
Seura
Seura: Lille
Pelinumero: 9
Junioriseurat
2010–2011: Gloucester Dragons
2011–2015: Ottawa Gloucester Hornets
2015–2018: Ottawa Internationals
2018: Gent
Seurat
| Vuodet | Seura | O | (M) |
| 2018–2020 | Gent | 60 | (30) |
| 2020– | Lille | 151 | (73) |
Maajoukkue
| 2017 | Kanada U17 | 3 | (2) |
| 2018 | Kanada U23 | 2 | (0) |
| 2018– | Kanada | 56 | (29) |
 Seurajoukkueuran tilastot kattavat vain kansalliset sarjat, päivitetty 28. syyskuuta 2024.  Maajoukkueuran tilastot päivitetty 28. syyskuuta 2024.
Jonathan Christian David (s. 14. tammikuuta 2000 Brooklyn, New York, Yhdysvallat) on kanadalainen jalkapalloilija, pelipaikaltaan hyökkääjä. Hän edustaa Ranskan Ligue 1:ssa pelaavaa Lilleä. Hän on pelannut vuodesta 2018 lähtien Kanadan A-maajoukkueessa.
Alkuvaiheet

David syntyi haitilaiseen perheeseen Yhdysvaltojen New Yorkissa ja muutti perheensä mukana Port-au-Princeen ollessaan vasta kolmen kuukauden ikäinen. Kuusivuotiaana perhe muutti Haitista Kanadaan ja David varttui Ottawassa. David aloitti jalkapalloilun ottawalaisessa Gloucester Dragonsissa ja pelasi myös Ottawa Gloucester Hornetsissa ja Ottawa Internationalsissa, ennen kuin siirtyi belgialaiseen KAA Gentiin vuonna 2018.
Seurajoukkueura > KAA Gent

David debytoi KAA Gentin edustusjoukkueessa 4. elokuuta 2018 Belgian pääsarjan ottelussa Zulte Waregemiä vastaan, jossa hän tuli vaihdosta kentälle Roman Jaremtšukin tilalle ottelun 77. minuutilla ja teki 1–1 tasoitusmaalin ottelun lisäajalla. Kaikki kilpailut mukaan lukien David pelasi kaudella 2018–2019 Gentissä yhteensä 43 ottelua, joissa hän teki 14 maalia ja antoi viisi maalisyöttöä. Seuraavalla kaudella David pelasi 27 pääsarjaottelua, ja oli 18 maalillaan sarjan paras maalintekijä Dieumerci Mbokanin kanssa. Eurooppa-liigassa hän pelasi seitsemän ottelua ja teki kolme maalia.
Seurajoukkueura > LOSC Lille

Elokuussa 2020 David siirtyi Gentistä ranskalaiseen LOSC Lilleen 30 miljoonan euron siirtosummalla. Debyyttikaudellaan Lillessä David pelasi 37 pääsarjaottelua, joissa hän teki 13 maalia Lillen voittaessa Ranskan mestaruuden. Elokuussa 2021 hän voitti myös Ranskan supercupin.
Kaudella 2021–2022 David pelasi Ligue 1:ssa kaikki 38 ottelua, joissa hän viimeisteli 15 maalia. Hän pelasi kaudella 2021–2022 ensimmäistä kertaa Mestarien liigassa, jossa hän teki kolme maalia kahdeksassa ottelussa Lillen pudotessa neljännesvälierissä Chelsealle.
David pelasi kaudella 2022–2023 Ligue 1:ssa 37 ottelua ja oli 24 maalillaan sarjan kolmanneksi paras maalintekijä Kylian Mbappén ja Alexandre Lacazetten jälkeen. Kaudella 2023–2024 David teki 34 Ligue 1 -ottelussa 19 maalia ja kahdeksassa Konferenssiliigan ottelussa kolme maalia.
Maajoukkueura

Kanadan eri juniorimaajoukkueita edustanut David teki ensiesiintymisensä Kanadan A-maajoukkueessa 9. syyskuuta 2018 CONCACAF Nations Leaguen ottelussa Yhdysvaltain Neitsytsaaria vastaan. David teki Kanadan 8–0 voittoon päättyneessä ottelussa kaksi maalia ja antoi yhden maalisyötön.
Vuoden 2019 CONCACAF Gold Cupissa David pelasi neljä ottelua, joissa hän teki kuusi maalia. David oli kuudella maalillaan turnauksen paras maalintekijä. David valittiin joulukuussa 2019 Kanadan vuoden parhaaksi jalkapalloilijaksi.
Vuoden 2022 MM-kilpailuissa David pelasi kaikki kolme alkulohko-ottelua Belgiaa, Kroatiaa ja Marokkoa vastaan, joista kaksi avauskokoonpanossa, mutta ei tehnyt otteluissa maaleja. Copa Américassa 2024 David pelasi Kanadan kaikki kuusi ottelua ja teki niissä kaksi maalia Kanadan sijoittuessa turnauksessa neljänneksi.
Syyskuussa 2024 David nousi 29 maaottelumaalillaan Cyle Larinin rinnalle Kanadan maajoukkueen kaikkien aikojen parhaaksi maalintekijäksi.
Tiia Rantanen

Tiia Savukoski (o.s. Rantanen, s. 23. elokuuta 1983) on suomalainen toimittaja ja sisällöntuottaja. Savukoski on tullut tutuksi Yleisradion suositusta Kaverin puolesta kyselen -podcastista, jota hän on juontanut yhdessä kirjailija ja toimittaja Anna Karhusen kanssa.
Teokset

Tiia Rantanen & Anna Karhunen: Kaverin puolesta kyselen. Kosmos 2018.
Tiia Rantanen: Suurin piirtein.  Helsinki:  Kosmos, 2022.  ISBN 978-952-352-130-8
Prosessikirjoittaminen

Prosessikirjoittaminen tarkoittaa kirjoittamisen tarkastelua tekemisen – prosessin – eikä niinkään lopputuloksen näkökulmasta. Ero syntyy siitä, että tavallisesti kirjoittamista arvioidaan ja muutenkin tarkastellaan nimenomaan konkreettisen lopputuloksen eli syntyneen tekstin perusteella.
Prosessikirjoittaminen on kirjoittamisen opetus- ja tukimenetelmä, jota sovelletaan muun muassa eri koulutusmuodoissa alakoulusta ammatilliseen ja korkeakoulutukseen asti. Sen tarkoituksena on, että teksti kehittyy kirjoittamisen aikana vaiheittain ja kirjoittaja hyödyntää palautetta, jonka antaminen ja käsitteleminen otetaan aktiivisesti huomioon kirjoittamisen järjestelyissä. Väljästi tulkiten myös tieteellistä seminaarityöskentelyä voidaan pitää prosessikirjoittamisen periaatteiden sovelluksena.
Prosessikirjoittamisen on todettu auttavan hyvin eritasoisia kirjoittajia antamalla välitavoitteita ja palautetta. Myös lahjakkaat, voimakkaasti itsekriittiset kirjoittajat hyötyvät lähestymistavasta oppiessaan, ettei viimeisteltyyn lopputulokseen tarvitse päästä heti.
Vaikka prosessikirjoittaminen ei olekaan sidoksissa käytettyyn tekniikkaan, tekstinkäsittelyn ja muiden tietokoneavusteisten kirjoittamiseen liittyvien välineiden, kuten sähköisten sanakirjojen ja käsitekarttaohjelmistojen hyödyntäminen on yleistä nykyaikaisessa prosessikirjoittamisessa.
Kirjallisuutta

Linna, Helena: Kirjoittamisen suuri seikkailu: Prosessikirjoittaminen.  Helsinki:  WSOY, 1994 (lisäpainos 2000).  ISBN 951-0-20027-1
Linnakylä, Pirjo & Mattinen, Eija & Olkinuora, Asta: Prosessikirjoittamisen opas.  Helsinki:  Otava, 1988 (3. painos 1992).  ISBN 951-1-09618-4
Mattinen, Eija: Prosessikirjoittaminen: Tee kirjoittamisesta seikkailu.  Helsinki:  Hallinnon kehittämiskeskus: Painatuskeskus, 1995.  ISBN 951-37-1323-7
Aiheesta muualla

Prosessikirjoittamisesta ja kirjoitusprosessista. Jyväskylän yliopiston kielikeskus.
Hokkanen, Sari: ”Marginaalissa? Kommentti akateemisen elämän rakentajana”. Teoksessa Haapaniemi, Riku & Ivaska, Laura & Katajamäki, Sakari (toim.): Tekstit ympärillämme: Kirjoituksia tekstikäsityksistä ja -käytänteistä. s. 80–86.  Tampere:  Tampereen yliopisto, 2024.  ISBN 978-952-03-3465-9  Vapaasti luettavissa
Hynninen, Niina & Pienimäki, Hanna-Mari: ”Ei ole viittiny ees kieltä tarkistaa": tutkijoiden ja kielentarkastajien tekstikäsityksiä. Haapaniemi, Riku & Ivaska, Laura & Katajamäki, Sakari (toim.): Tekstit ympärillämme: Kirjoituksia tekstikäsityksistä ja -käytänteistä, 2024, s. 74–79.  Tampere:  Tampereen yliopisto. ISBN 978-952-03-3465-9  Artikkelin verkkoversio.
Hiihdon maailmanmestaruuskilpailut 2017

| Hiihdon maailmanmestaruuskilpailut 2017> FIS Nordic World Ski Championships 2017 |
| --- | --- |

Päivämäärä:  22. helmikuuta – 5. maaliskuuta 2017
Tapahtumapaikka:  Lahden urheilukeskus
Paikkakunta:   Lahti, Suomi
Osallistujia:  700
Kävijöitä:  220 000
Johtaja:  Jukka-Pekka Vuori
Järjestäjä:  FIS
Kotisivut
Vuoden 2017 hiihdon maailmanmestaruuskilpailut järjestettiin Lahden urheilukeskuksessa 22. helmikuuta – 5. maaliskuuta 2017. Tämä oli seitsemäs kerta, kun kisat käytiin Lahdessa, edellisen kerran kaupunki isännöi kisoja vuonna 2001.
Kisoja hakivat myös Slovenian Planica, Saksan Oberstdorf ja Puolan Zakopane. Kilpailujen pääsponsorina toimi Stora Enso, jolle kilpailut olivat osa Suomi 100 -hankkeeseen osallistumista.
Maailmanmestaruuskilpailut alkoivat keskiviikkona 22. helmikuuta Lahden torilla järjestetyllä avajaisseremonialla. Kymmenen kisapäivän aikana kaikkiaan 700 urheilijaa 61 eri maasta kilpaili 21 kilpailussa. Kilpailutapahtumien lisäksi alueella oli tarjolla ohjelmaa: kisatunnelmasta sai nauttia Röllin talvimaassa tai viihdeartistien konserteissa Festival Arenalla. Kisoihin myytiin 180 000 pääsylippua ja kokonaiskävijämäärä oli 220 000. Kisojen liikevaihto oli 20,6 miljoonaa euroa ja tulos 1,6 miljoonan euroa tappiollinen. Kisojen järjestelytoimikunnan puheenjohtajana toimi Suomen Hiihtoliiton puheenjohtaja Jukka-Pekka Vuori ja pääsihteerinä Janne Leskinen.
Palkintojenjaot järjestettiin pääasiassa Lahden torilla. Useimpina iltoina järjestettiin tapahtumia ennen palkintojenjakoja. Torilla järjestettyihin ilmaisiin avajaisiin ja palkintojenjakoihin osallistui noin 50 000 ihmistä.
Suomessa kilpailut televisioi Yle.
Tulokset > Miesten maastohiihto > Sprintti (v)

| Sija | Maa | Kilpailija | Aika |
| --- | --- | --- | --- |
| 1 |  | Federico Pellegrino | 3.13,76 |
| 2 |  | Sergei Ustjugov | 3.13,91 |
| 3 |  | Johannes Høsflot Klæbo | 3.14,20 |
| 4 |  | Finn Hågen Krogh | 3.14,43 |
| 5 |  | Petter Northug | 3.25,89 |
| 6 |  | Ristomatti Hakola | 3.26,04 |
Päivämäärä: 23. helmikuuta
Suomen Martti Jylhä oli kilpailussa kymmenes, Matias Strandvall 27. ja Anssi Pentsinen 29:s.
Tulokset > Miesten maastohiihto > Parisprintti (p)

| Sija | Maa | Kilpailijat | Aika |
| --- | --- | --- | --- |
| 1 |  | Nikita Krjukov Sergei Ustjugov | 17.40,69 |
| 2 |  | Dietmar Nöckler Federico Pellegrino | 17.42,83 |
| 3 |  | Sami Jauhojärvi Iivo Niskanen | 17.49,33 |
| 4 |  | Johannes Høsflot Klæbo Emil Iversen | 17.59,11 |
| 5 |  | Simeon Hamilton Erik Bjornsen | 18.04,27 |
| 6 |  | Alex Harvey Len Väljas | 18.07,71 |
Päivämäärä: 26. helmikuuta
Kilpailusta oli muodostumassa Norjan Emil Iversenin ja Suomen Iivo Niskasen välinen taistelu.
Viimeisen osuuden loppupuolella Niskanen lähestyi norjalaista, ja legendaarisen j-mutkan jälkeen hän imi eron kiinni alamäessä. Sen jälkeen nähtiin dramaattiset hetket, kun kilpailijat ajautuivat lähes sylikkäin samalle ladulle ja molemmat kaatuivat. Venäjän Ustjugov ja Italian Pellegrino ohittivat maasta nousevat Suomen ja Norjan ja ottivat hopea- ja kultamitalit. Niskanen hiihti kolmantena maaliin ja Suomi sai pronssia.
Tulokset > Miesten maastohiihto > 15 km (p)

| Sija | Maa | Kilpailija | Aika |
| --- | --- | --- | --- |
| 1 |  | Iivo Niskanen | 36.44,0 |
| 2 |  | Martin Johnsrud Sundby | 37.01,9 |
| 3 |  | Niklas Dyrhaug | 37.15,3 |
| 4 |  | Aleksandr Bessmertnyh | 37.25,8 |
| 5 |  | Andrei Larkov | 37.37,2 |
| 5 |  | Didrik Tønseth | 37.37,2 |
Päivämäärä: 1. maaliskuuta
Suomen Sami Jauhojärvi oli kilpailussa kahdeksas, Matti Heikkinen 11. ja Lari Lehtonen 24:s.
Tulokset > Miesten maastohiihto > 15 km (p) + 15 km (v) yhdistelmäkilpailu

| Sija | Maa | Kilpailija | Aika |
| --- | --- | --- | --- |
| 1 |  | Sergei Ustjugov | 1.09.16,7 |
| 2 |  | Martin Johnsrud Sundby | 1.09.23,4 |
| 3 |  | Finn Hågen Krogh | 1.09.48,5 |
| 4 |  | Sjur Røthe | 1.09.49,8 |
| 5 |  | Alex Harvey | 1.09.50,0 |
| 6 |  | Didrik Tønseth | 1.09.50,2 |
Päivämäärä: 25. helmikuuta
Suomen Lari Lehtonen oli kilpailussa yhdeksäs, Matti Heikkinen 18., Perttu Hyvärinen 30. ja Ville Nousiainen 38:s.
Tulokset > Miesten maastohiihto > 50 km (v) yhteislähtö

| Sija | Maa | Kilpailija | Aika |
| --- | --- | --- | --- |
| 1 |  | Alex Harvey | 1.46.28,9 |
| 2 |  | Sergei Ustjugov | 1.46.29,5 |
| 3 |  | Matti Heikkinen | 1.46.30,3 |
| 4 |  | Andrew Musgrave | 1.46.31,8 |
| 5 |  | Martin Johnsrud Sundby | 1.46.31,9 |
| 6 |  | Sjur Røthe | 1.46.32,3 |
Päivämäärä: 5. maaliskuuta
Suomen Lari Lehtonen oli kilpailussa 23., Kusti Kittilä 42. ja Perttu Hyvärinen 44:s.
Tulokset > Miesten maastohiihto > 4 × 10 km viesti

| Sija | Maa | Kilpailijat | Aika |
| --- | --- | --- | --- |
| 1 |  | Didrik Tønseth Niklas Dyrhaug Martin Johnsrud Sundby Finn Hågen Krogh | 1.37.20,1 |
| 2 |  | Andrei Larkov Aleksandr Bessmertnyh Aleksei Tšervotkin Sergei Ustjugov | 1.37.24,7 |
| 3 |  | Daniel Richardsson Johan Olsson Marcus Hellner Calle Halfvarsson | 1.39.51,9 |
| 4 |  | Jason Rüesch Jonas Baumann Dario Cologna Curdin Perl | 1.39.52,1 |
| 5 |  | Sami Jauhojärvi Iivo Niskanen Lari Lehtonen Matti Heikkinen | 1.40.02,5 |
| 6 |  | Thomas Bing Jonas Dobler Florian Notz Lucas Bögl | 1.40.02,9 |
Päivämäärä: 3. maaliskuuta
Tulokset > Naisten maastohiihto > Sprintti (v)

| Sija | Maa | Kilpailija | Aika |
| --- | --- | --- | --- |
| 1 |  | Maiken Caspersen Falla | 3.02,34 |
| 2 |  | Jessica Diggins | 3.04,00 |
| 3 |  | Kikkan Randall | 3.06,10 |
| 4 |  | Hanna Falk | 3.06,25 |
| 5 |  | Ida Ingemarsdotter | 3.06,76 |
| 6 |  | Sophie Caldwell | 3.07,71 |
Päivämäärä: 23. helmikuuta
Suomen Mari Laukkanen oli kilpailussa kahdeksas, Katri Lylynperä 32., Susanna Saapunki 34. ja Andrea Julin 40:s.
Tulokset > Naisten maastohiihto > Parisprintti (p)

| Sija | Maa | Kilpailijat | Aika |
| --- | --- | --- | --- |
| 1 |  | Heidi Weng Maiken Caspersen Falla | 20.20,56 |
| 2 |  | Julija Belorukova Natalja Matvejeva | 20.26,12 |
| 3 |  | Sadie Bjornsen Jessica Diggins | 20.38,94 |
| 4 |  | Ida Ingemarsdotter Stina Nilsson | 20.39,13 |
| 5 |  | Aino-Kaisa Saarinen Kerttu Niskanen | 20.43,58 |
| 6 |  | Stefanie Böhler Nicole Fessel | 20.50,09 |
Päivämäärä: 26. helmikuuta
Tulokset > Naisten maastohiihto > 10 km (p)

| Sija | Maa | Kilpailija | Aika |
| --- | --- | --- | --- |
| 1 |  | Marit Bjørgen | 25.24,9 |
| 2 |  | Charlotte Kalla | 26.05,9 |
| 3 |  | Astrid Uhrenholdt Jacobsen | 26.20,4 |
| 4 |  | Heidi Weng | 26.38,7 |
| 5 |  | Anna Haag | 26.47,6 |
| 6 |  | Kerttu Niskanen | 26.48,6 |
Päivämäärä: 28. helmikuuta
Suomen Krista Pärmäkoski oli kilpailussa seitsemäs, Laura Mononen 14. ja Anne Kyllönen 38:s.
Tulokset > Naisten maastohiihto > 7,5 km (p) + 7,5 km (v) yhdistelmäkilpailu

| Sija | Maa | Kilpailija | Aika |
| --- | --- | --- | --- |
| 1 |  | Marit Bjørgen | 37.57,5 |
| 2 |  | Krista Pärmäkoski | 38.02,3 |
| 3 |  | Charlotte Kalla | 38.29,5 |
| 4 |  | Nathalie von Siebenthal | 39.02,5 |
| 5 |  | Heidi Weng | 39.02,6 |
| 6 |  | Teresa Stadlober | 39.02,9 |
Päivämäärä: 25. helmikuuta
Suomen Anne Kyllönen oli kilpailussa 12., Laura Mononen 13. ja Johanna Matintalo 29:s.
Tulokset > Naisten maastohiihto > 30 km (v) yhteislähtö

| Sija | Maa | Kilpailija | Aika |
| --- | --- | --- | --- |
| 1 |  | Marit Bjørgen | 1.08.36,8 |
| 2 |  | Heidi Weng | 1.08.38,7 |
| 3 |  | Astrid Uhrenholdt Jacobsen | 1.08.38,7 |
| 4 |  | Ragnhild Haga | 1.08.44,2 |
| 5 |  | Jessica Diggins | 1.08.47,2 |
| 6 |  | Krista Pärmäkoski | 1.08.48,1 |
Päivämäärä: 4. maaliskuuta
Suomen Aino-Kaisa Saarinen oli kilpailussa 14., Laura Mononen 18. ja Kerttu Niskanen keskeytti.
Tulokset > Naisten maastohiihto > 4 × 5 km viesti

| Sija | Maa | Kilpailijat | Aika |
| --- | --- | --- | --- |
| 1 |  | Maiken Caspersen Falla Heidi Weng Astrid Uhrenholdt Jacobsen Marit Bjørgen | 52.21,5 |
| 2 |  | Anna Haag Charlotte Kalla Ebba Andersson Stina Nilsson | 53.23,1 |
| 3 |  | Aino-Kaisa Saarinen Kerttu Niskanen Laura Mononen Krista Pärmäkoski | 53.23,6 |
| 4 |  | Kikkan Randall Sadie Bjornsen Elizabeth Stephen Jessica Diggins | 53.55,3 |
| 5 |  | Polina Kalsina Julija Belorukova Julija Tšekaljova Anastasija Sedova | 54.50,1 |
| 6 |  | Katharina Hennig Stefanie Böhler Nicole Fessel Sandra Ringwald | 54.59,8 |
Päivämäärä: 2. maaliskuuta
Tulokset > Yhdistetty > Normaalimäki (HS 100) + 10 km

| Sija | Maa | Kilpailija | Aika |
| --- | --- | --- | --- |
| 1 |  | Johannes Rydzek | 26.19,6 |
| 2 |  | Eric Frenzel | 26.34,5 |
| 3 |  | Björn Kircheisen | 26.49,6 |
| 4 |  | Fabian Rießle | 26.51,8 |
| 5 |  | Akito Watabe | 26.51,9 |
| 6 |  | François Braud | 26.55,6 |
Päivämäärä: 24. helmikuuta
Suomen Eero Hirvonen oli kilpailussa yhdeksäs, Ilkka Herola 12., Leevi Mutru 31. ja Arttu Mäkiaho 38:s.
Tulokset > Yhdistetty > Suurmäki (HS 130) + 10 km

| Sija | Maa | Kilpailija | Aika |
| --- | --- | --- | --- |
| 1 |  | Johannes Rydzek | 26.41,6 |
| 2 |  | Akito Watabe | 26.46,4 |
| 3 |  | François Braud | 26.54,6 |
| 4 |  | Mario Seidl | 26.59,0 |
| 5 |  | Wilhelm Denifl | 27.08,1 |
| 6 |  | Fabian Rießle | 27.18,5 |
Päivämäärä: 1. maaliskuuta
Suomen Ilkka Herola oli kilpailussa 17., Eero Hirvonen 21., Leevi Mutru 23. ja Hannu Manninen 24:s.
Tulokset > Yhdistetty > Parisprintti (suurmäki HS 130 + 2×7,5 km hiihto)

| Sija | Maa | Kilpailijat | Aika |
| --- | --- | --- | --- |
| 1 |  | Eric Frenzel Johannes Rydzek | 29.01,8 |
| 2 |  | Magnus Moan Magnus Krog | 29.02,8 |
| 3 |  | Yoshito Watabe Akito Watabe | 29.12,0 |
| 4 |  | Wilhelm Denifl Bernhard Gruber | 29.12,5 |
| 5 |  | Maxime Laheurte François Braud | 29.13,3 |
| 6 |  | Samuel Costa Alessandro Pittin | 30.12,4 |
Päivämäärä: 3. maaliskuuta
Suomen joukkue (Eero Hirvonen ja Ilkka Herola) oli kilpailussa seitsemäs.
Tulokset > Yhdistetty > Joukkuekilpailu (normaalimäki HS 100 + 4×5 km hiihto)

| Sija | Maa | Kilpailijat | Aika |
| --- | --- | --- | --- |
| 1 |  | Björn Kircheisen Eric Frenzel Fabian Rießle Johannes Rydzek | 47.57,3 |
| 2 |  | Magnus Moan Mikko Kokslien Magnus Krog Jørgen Graabak | 48.39,0 |
| 3 |  | Bernhard Gruber Mario Seidl Philipp Orter Paul Gerstgraser | 49.01,0 |
| 4 |  | Hideaki Nagai Takehiro Watanabe Yoshito Watabe Akito Watabe | 49.03,3 |
| 5 |  | Leevi Mutru Eero Hirvonen Ilkka Herola Hannu Manninen | 49.15,0 |
| 6 |  | Armin Bauer Lukas Runggaldier Alessandro Pittin Samuel Costa | 49.15,5 |
Päivämäärä: 26. helmikuuta
Tulokset > Miesten mäkihyppy > Normaalimäki (HS 100)

| Sija | Maa | Kilpailija | Pisteet |
| --- | --- | --- | --- |
| 1 |  | Stefan Kraft | 270,8 |
| 2 |  | Andreas Wellinger | 268,7 |
| 3 |  | Markus Eisenbichler | 263,6 |
| 4 |  | Kamil Stoch | 262,5 |
| 5 |  | Maciej Kot | 255,1 |
| 6 |  | Michael Hayböck | 254,4 |
Päivämäärä: 25. helmikuuta
Suomen Janne Ahonen oli kilpailussa 25., Ville Larinto 26., Jarkko Määttä 35. ja Antti Aalto 38:s.
Tulokset > Miesten mäkihyppy > Suurmäki (HS 130)

Miesten suurmäen kilpailun ensimmäinen kierros käynnissä.
Kukitusseremonia kilpailun jälkeen.
| Sija | Maa | Kilpailija | Pisteet |
| --- | --- | --- | --- |
| 1 |  | Stefan Kraft | 279,3 |
| 2 |  | Andreas Wellinger | 278,0 |
| 3 |  | Piotr Żyła | 276,7 |
| 4 |  | Andreas Stjernen | 276,1 |
| 5 |  | Anders Fannemel | 268,8 |
| 6 |  | Maciej Kot | 266,9 |
Päivämäärä: 2. maaliskuuta
Suomen Janne Ahonen oli kilpailussa 23., Ville Larinto 26., Jarkko Määttä 27. ja Antti Aalto 31:s.
Tulokset > Miesten mäkihyppy > Joukkuemäki (HS 130)

| Sija | Maa | Kilpailijat | Pisteet |
| --- | --- | --- | --- |
| 1 |  | Piotr Żyła Dawid Kubacki Maciej Kot Kamil Stoch | 1104,2 |
| 2 |  | Anders Fannemel Johann André Forfang Daniel-André Tande Andreas Stjernen | 1078,5 |
| 3 |  | Michael Hayböck Manuel Fettner Gregor Schlierenzauer Stefan Kraft | 1068,9 |
| 4 |  | Markus Eisenbichler Stephan Leyhe Richard Freitag Andreas Wellinger | 1052,9 |
| 5 |  | Jurij Tepeš Anže Lanišek Jernej Damjan Peter Prevc | 941,6 |
| 6 |  | Jarkko Määttä Ville Larinto Antti Aalto Janne Ahonen | 926,5 |
Päivämäärä: 4. maaliskuuta
Tulokset > Naisten mäkihyppy > Normaalimäki (HS 100)

| Sija | Maa | Kilpailija | Pisteet |
| --- | --- | --- | --- |
| 1 |  | Carina Vogt | 254,6 |
| 2 |  | Yūki Itō | 252,6 |
| 3 |  | Sara Takanashi | 251,1 |
| 4 |  | Maren Lundby | 247,7 |
| 5 |  | Ema Klinec | 245,8 |
| 6 |  | Svenja Würth | 241,7 |
Päivämäärä: 24. helmikuuta
Suomen Julia Kykkänen oli kilpailussa 19., Susanna Forsström karsinnan 32. ja Jenny Rautionaho karsinnan 33:s (maailmancupin kymmenen parasta pääsi suoraan kilpailuun mukaan).
Tulokset > Sekajoukkueet > Joukkuemäki (HS 100)

| Sija | Maa | Kilpailijat | Pisteet |
| --- | --- | --- | --- |
| 1 |  | Carina Vogt Markus Eisenbichler Svenja Würth Andreas Wellinger | 1035,5 |
| 2 |  | Daniela Iraschko-Stolz Michael Hayböck Jacqueline Seifriedsberger Stefan Kraft | 999,3 |
| 3 |  | Sara Takanashi Taku Takeuchi Yūki Itō Daiki Itō | 979,7 |
| 4 |  | Nika Križnar Anže Lanišek Ema Klinec Peter Prevc | 961,4 |
| 5 |  | Silje Opseth Daniel-André Tande Maren Lundby Andreas Stjernen | 877,8 |
| 6 |  | Anastasija Barannikova Denis Kornilov Irina Avvakumova Jevgeni Klimov | 864,0 |
Päivämäärä: 26. helmikuuta
Suomen joukkue (Susanna Forsström, Ville Larinto, Julia Kykkänen ja Janne Ahonen) oli kilpailussa 11:s.
Mitalitaulukko

Isäntämaa
| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Norja | 7 | 6 | 5 | 18 |
| 2. |  Saksa | 6 | 3 | 2 | 11 |
| 3. |  Venäjä | 2 | 4 | 0 | 6 |
| 4. |  Itävalta | 2 | 1 | 2 | 5 |
| 5. |  Suomi | 1 | 1 | 3 | 5 |
| 6. |  Italia | 1 | 1 | 0 | 2 |
| 7. |  Puola | 1 | 0 | 1 | 2 |
| 8. |  Kanada | 1 | 0 | 0 | 1 |
| 9. |  Japani | 0 | 2 | 3 | 5 |
| 10. |  Ruotsi | 0 | 2 | 2 | 4 |
| 11. |  Yhdysvallat | 0 | 1 | 2 | 3 |
| 12. |  Ranska | 0 | 0 | 1 | 1 |
| Yhteensä | Yhteensä | 21 | 21 | 21 | 63 |
Aiheesta muualla

Kuvia tai muita tiedostoja aiheesta Hiihdon maailmanmestaruuskilpailut 2017 Wikimedia Commonsissa
Viralliset verkkosivut
Ylen kisaopas
| n k Hiihdon maailmanmestaruuskilpailut |
| --- | --- |
Olympialaiset:  1924  1928  1932  1936  1948  1952  1956  1960  1964  1968  1972  1976  1980  1984 
Maailmanmestaruuskilpailut:  1925  1926  1927  1929  1930  1931  1933  1934  1935  1937  1938  1939  1941  1950  1954  1958  1962  1966  1970  1974  1978  1980  1982  1984  1985  1987  1989  1991  1993  1995  1997  1999  2001  2003  2005  2007  2009  2011  2013  2015  2017  2019  2021  2023  2025